CELEX: 62015CN0149
Language: bg
Date: 2015-03-30 00:00:00
Title: Дело C-149/15: Преюдициално запитване от Cour d'appel de Liège (Белгия), постъпило на 30 март 2015 г. — Sabrina Wathelet/Garage Bietheres & Fils SPRL

29.6.2015   
            
            
               BG
            
            
               Официален вестник на Европейския съюз
            
            
               C 213/16
            
         Преюдициално запитване от Cour d'appel de Liège (Белгия), постъпило на 30 март 2015 г. — Sabrina Wathelet/Garage Bietheres & Fils SPRL
   (Дело C-149/15)
   (2015/C 213/25)
   Език на производството: френски
   
      Запитваща юрисдикция
   
   Cour d'appel de Liège
   
      Страни в главното производство
   
   
      Въззивник: Sabrina Wathelet
   
      Въззиваем: Garage Bietheres & Fils SPRL
   
      Преюдициален въпрос
   
   Понятието „продавач“ на потребителски стоки в член 1649а от белгийския Граждански кодекс, прибавен със Закон от 1 септември 1994 г. със заглавието „Закон за защита на потребителите при продажба на потребителски стоки“, който транспонира в белгийското право Директива 1999/44/ЕО от 25 май 1999 година относно някои аспекти на продажбата на потребителски стоки и свързаните с тях гаранции (1), следва ли да се тълкува в смисъл, че се отнася не само до професионалните търговци, които в качеството на продавачи прехвърлят правото на собственост върху потребителски стоки на потребителите, но и до професионални търговци, които действат като посредници за непрофесионални продавачи, независимо дали са получили възнаграждение за своето участие и дали са уведомили кандидат купувача, че продавачът е физическо лице?
   
      (1)  Директива 1999/44/ЕО на Европейския парламент и на Съвета от 25 май 1999 година относно някои аспекти на продажбата на потребителски стоки и свързаните с тях гаранции (ОВ L 171, стр. 12; Специално издание на български език, 2007 г., глава 15, том 5, стр. 89).